Diari Oficial de la Generalitat Valenciana


Sumari del DOGV 5742, del 15-04-2008 (2008/3523)

Informació pública de l'aprovació de la modificació de les bases generals de selecció del personal al servei d'aquesta corporació, exceptuant el cos de la policia local.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3523


Data del document
:   07-03-2008

Organisme emissor
:   Ajuntament de Montserrat

Tipus de document
:   Informació Pública

Descriptors 

:   * Montserrat
    * procediment administratiu
    * concurs administratiu
    * administració local

Informació pública de l'aprovació de la modificació de les bases generals de selecció del personal al servei d'aquesta corporació, exceptuant el cos de la policia local. [2008/3523]  
Per acord de la Junta de Govern de l'Ajuntament de Montserrat (delegació de la Resolució d'Alcaldia número 507, de 27 de juny de 2007), en sessió ordinària de data 6 de març de 2008, s'ha aprovat la modificació de les bases generals de selecció del personal al servei d'aquesta corporació, exceptuant el personal comprés dins del cos de la policia local, aprovades per la Resolució de l'Alcaldia número 345/2006, de 15 de maig de 2006, publicada en el Butlletí Oficial de la Província número 127, de 30 de maig de 2006 i Diari Oficial de la Comunitat Valenciana número 5275, de 7 de juny de 2006.  
Les bases generals de referència van ser publicades en el Diari Oficial de la Comunitat Valenciana número 5155, de 15 de desembre de 2005, i correcció d'errades publicada en el Diari Oficial de la Comunitat Valenciana número 5223, de 21 de març de 2006.   
L'entrada en vigor de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, exigeix la modificació dels aspectes que a continuació s'indiquen de les dites bases generals:  
«Segona. Legislació aplicable  
Queda redactat de la manera següent:  
«En allò no previst en les bases, caldrà ajustar-se al que disposa la Llei 7/2007, de 12 d'abril, que aprova l'Estatut Bàsic de l'Empleat Públic, publicat en el Boletín Oficial del Estado número 89, de 13 d'abril de 2007, i la resta de disposicions normatives que resulten aplicables en la matèria i/o aquelles que substituïsquen o desenvolupen les normes assenyalades».  
Tercera. Requisits dels aspirants  
Es modifica l'apartat 3.1.b en el sentit següent:  
«c) Tindre complits 16 anys i no excedir, si és el cas, de l'edat màxima de jubilació forçosa.»  
L'apartat 3.1.e queda redactat de la forma següent:   
«e) Posseir la capacitat funcional per a l'exercici de les tasques».  
Sisena. Tribunals qualificadors  
L'apartat primer que regula la composició i l'apartat segon quedaran redactats de la forma següent:   
«Els tribunals comptaran amb un president/a, secretari/a i els/les vocals que determine la convocatòria específica.  
Actuarà com a:  
President/a: un funcionari/ària de carrera d'habilitació de caràcter estatal o del grup A, de l'Ajuntament.  
Secretari/ària: el de la corporació o funcionari d'aquesta en qui delegue.  
Vocals: entre els vocals haurà de figurar un funcionari/ària de l'administració del Consell de la Generalitat Valenciana, a proposta de la conselleria competent en matèria d'administració local, qui actuarà a títol individual.  
El nombre de titulars serà imparell i no inferior a cinc, amb els seus respectius suplents.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
L'Ajuntament de Montserrat promourà la composició paritària de dones i hòmens en el tribunal qualificador.  
Els tribunals de selecció tindran la consideració d'òrgans col·legiats de l'administració i, com a tals, estaran subjectes a les normes contingudes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i a les causes generals d'abstenció i recusació contingudes en la dita llei.  
Tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertànyer al mateix grup o a grups superiors.»  
Es mantenen en la seua integritat els apartats 3r, 4t, 5é i 6é de la dita base sisena.  
Onze. Llista i proposta d'aprovats del tribunal  
S'incorpora un segon paràgraf en l'apartat 11.1:  
«No obstant això, sempre que els òrgans de selecció hagen proposat el nomenament del mateix nombre d'aspirants que de places convocades i, amb la finalitat d'assegurar la cobertura de les places convocades, quan es produïsquen renúncies dels aspirants seleccionats abans del seu nomenament o presa de possessió, l'Alcaldia podrà requerir del tribunal qualificador una relació complementària, per ordre de puntuació màxima, dels aspirants que seguisquen en la llista els proposats inicialment, per al seu possible nomenament com a funcionaris de carrera».  
Montserrat, 7 de març de 2008.- L'alcaldessa: Laura Sanjuán Campos.